paragraph_text: Neke životinje zadržavaju jaja u tijelu čitavo vrijeme inkubacije. Takve životinje nazivaju se ovoviviparnim. U tu skupinu spada većina morskih zmija, mnogi morski psi i druge hrskavičnjače, samo rijetke vrste koštunjača, neki pauci i lisne uši. Pri tome, mladunci se mogu izvaliti još u majčinom tijelu, ili neposredno nakon što ženka položi jaje.